Si Muḥend yenna-as : sefru nekk ad heḍreɣ. Seg wass-nni ayen yebɣa neɣ iruḥ ad t-id-yini, ad yuɣal d asefru, acku d netta i iheddren maca lmelk i yesselɣuyen. M . Mammeri yenna-d :  Si Muḥend ur yeḥwaǧ ara ad d yesnulfu tadyant-agi, ad tili d ayen yeḍran yid-s imi Si Muḥend ur diɛedda ara seg ubrid n yimedyazen n tallit-nni anda amedyaz ilmend lḥirfas d lweqt i t-yettaran ad yaweḍ d amedyaz mucaɛen, maca deg yiwen n wass yuɣal d amedyaz u d win d-yufraren 1. Asefru-is amenzu akken dyenna M . Mammeri d win i deg yeqqar :